తిరుకడల్మలై దేవాలయం

**స్థలశయన పెరుమాళ్ ఆలయం,**(**తిరుకడల్మలై**) మహాబలిపురంలో ఉంది. ద్రావిడ నిర్మాణ శైలిలో నిర్మించబడిన ఈ ఆలయం, సా.శ. 6వ-9వ శతాబ్దాల నుండి ఆళ్వార్ సాధువుల ప్రారంభ మధ్యయుగ తమిళ శాసనం *[[నాలాయిర దివ్య ప్రబంధం|నాలయిర దివ్య]]* ప్రబంధంలో కీర్తించబడింది.స్థలశయన పెరుమాళ్‌గా, అతని భార్య లక్ష్మిని నీలమంగై తాయర్‌గా పూజించబడే ఈ ఆలయం విష్ణువుకు అంకితం చేయబడిన 108 *[[వైష్ణవ దివ్యదేశాలు|దివ్య దేశంలో]]* ఇది ఒకటి. మధ్యయుగ చోళులు, విజయనగర రాజులు, మదురై నాయకుల నుండి వచ్చిన విరాళాలతో ఈ ఆలయాన్ని పల్లవులు నిర్మించారని నమ్ముతారు.

ఈ ఆలయం వైష్ణవ ఆళ్వార్ సన్యాసి భూతతాళ్వార్ జన్మస్థలమని నమ్ముతారు. స్థలశయన పెరుమాళ్ పుండరీక మహర్షికి కనిపించాడని నమ్ముతారు.ఈ ఆలయం ఉదయం 6 నుండి మధ్యాహ్నం 12 గంటల వరకు, మధ్యాహ్నం 3 నుండి రాత్రి 8:30 వరకు తెరిచి ఉంటుంది. ఆలయంలో ఆరు రోజువారీ ఆచారాలు, 12 వార్షిక ఉత్సవాలు జరుగుతాయి. వీటిలో భూతత్ ఆళ్వార్ అవతా ఉత్సవం తమిళ నెల *ఐపాసి* (అక్టోబరు-నవంబరు) అత్యంత ప్రముఖమైంది. యునెస్కో ప్రపంచ వారసత్వ ప్రదేశాలుగా ప్రకటించబడిన మహాబలిపురంలోని 32 స్మారక కట్టడాలలో ఈ ఆలయం ఒకటి. కానీ పురావస్తు సర్వే ఆఫ్ ఇండియాచే నిర్వహించబడే ఇతర వాటిలా కాకుండా, ఈ ఆలయం తమిళనాడుకు ప్రభుత్వ హిందూ ధర్మ, దేవాదాయ బోర్డుచే నిర్వహించబడుతుంది. 

## పురాణ కథనాలు
thumb|'''స్థలశయన పెరుమాళ్ ఆలయం,'''('''తిరుకడల్మలై''')|250x250px
హిందూ పురాణాల ప్రకారం, ఒకసారి పుండరీక మహర్షి ఈ ప్రదేశంలో విష్ణువును పూజిస్తూ తపస్సు చేసాడు. అతను తామరస పుష్పాలను సేకరించి,క్షీరాబ్ధి నాథ రూపంలో ఉన్న విష్ణువును తిరుపార్కడల్‌లో అతని భంగిమను చూడటానికి సమర్పించాడు. అతను 1,008 పువ్వులను సేకరించాడు.అతని తీవ్రతతో పూర్తిగా నీటిని  తీసివేసాడు.విష్ణువు ఋషి రూపంలో మారువేషంలో వచ్చి అతనిని ఆహారం అడిగాడు. ఋషి వృద్ధునికి ఆహారాన్ని సంపాదించడానికి వెళ్ళాడు. కాని తిరిగి వస్తుండగా విష్ణువు ఆ ప్రదేశంలో ఉన్నట్లు కనుగొన్నాడు.విష్ణువు ఈ ప్రదేశంలో ఉన్నాడు కాబట్టి,అతన్ని స్థలశయన పెరుమాళ్ అనే పేరు వచ్చింది.   ఈ పురాణాన్ని భూతత్ ఆళ్వార్ *[[నాలాయిర దివ్య ప్రబంధం|నాళాయిర దివ్య ప్రబంధంలో]]* తన పద్యాలలో వివరించాడు.  మరొక పురాణం ప్రకారం, అగస్త్య మహర్షి ఈ ఆలయాన్ని సందర్శించాడని నమ్ముతారు. అతను ఆలయాన్ని చుట్టి వచ్చి ప్రధాన దేవత ముందు సాష్టాంగ నమస్కారం చేశాడు. దైవిక జోక్యం ప్రకారం, పుండ్రీక తీర్థం (ఆలయ కొలను) ఉత్తర భాగంలోని అస్తావాశ్రమంలో ఉండమని సలహా ఇచ్చాడు. 

మరొక పురాణం ప్రకారం,హరికేసరివర్మన్ అనే రాజు మహాబలిపురం నుండి ప్రతిరోజూ తిరువిడందైలోని నిత్యకల్యాణ పెరుమాళ్ ఆలయాన్ని సందర్శించి అక్కడ స్థిరపడాలని కోరుకునేవాడు.అతని భక్తికి సంతోషించిన విష్ణువు మహాబలిపురంలో స్థలశయన పెరుమాళ్‌గా కనిపించాడు. 

## చరిత్ర
సా.శ.ఏడవ శతాబ్దపు భూతత్ ఆళ్వార్ రచనలలో, ఎనిమిదవ శతాబ్దపు తిరుమంగై ఆళ్వార్ రచనలలో ఈ ఆలయం విశేషాలు గురించి ప్రస్తావించబడింది. పల్లవ రాజులు I మహేంద్రవర్మన్, అతని కుమారుడు నరసింహవర్మన్ I పాలనలో ఇది ఓడరేవు నగరంగా ప్రాముఖ్యతను సంతరించుకుంది. ఉత్తర గోడపై దళవయ్ తిరుమలనాయక ఆలయానికి కూన్నటూర్ గ్రామంలో భూములు మంజూరు చేసినట్లు శాసనాలు ఉన్నాయి. వివిధ గ్రామాల నుండి ఆలయానికి నిధులు వచ్చినట్లు సూచించే అనేక ఇతర శాసనాలు ఉన్నాయి. 11వ శతాబ్దంలో రాజేంద్ర I పాలనలో ఆలయానికి భూమిని మంజూరు చేసినట్లు షోర్ టెంపుల్ నుండి వచ్చిన శాసనాలు సూచిస్తున్నాయి. వరాహ గుహ దేవాలయం నుండి అదే పాలనలో భూముల మంజూరు గురించి ఇలాంటి శాసనాలు ఉన్నాయి. సా.శ.1120 సమయంలో చోళ రాజు విక్రమ చోళుడు (1118-35) ఈ ఆలయాన్ని విస్తరించాడు.

ఆలయం నుండి వచ్చిన తొలి శాసనం విక్రమ చోళ (1118–1135) కాలం నాటిది, అయితే శాసనం దెబ్బతింది. కులోత్తుంగ చోళుడు II (సా.శ.1133–1150) కాలంలో చేసిన మరొక శాసనం ఆలయంలో తిరుపల్లి ఎజుచ్చి పారాయణం కోసం అయ్యే ఖర్చులను బహుమతిగా సూచిస్తుంది. చోళుల సామంతుడైన రాజనారాయణ సాంబువరాయల శాసనాలు ఉన్నాయి. సా.శ. 1288లో పాండ్యుల పాలనలో చేసిన శాసనం ఆలయ దాణా గృహానికి బహుమతిని సూచిస్తుంది.విజయనగర రాజుల పాలనలో అనేక భూ మంజూరులు జరిగాయి.

## విశేషాలు

ఇది పూడత్తాళ్వార్ జన్మించిన స్థలం. ఆళ్వార్లు మంగళాశాసనం చేసిన సన్నిధి శిథిలమై సముద్రతీరాన ఉంది. ఇది శిథిలం అయినందున కొంత దూరములో మరియొక సన్నిధిని నిర్మించారు. స్వామి స్థలశయనముగా సేవ సాయించు క్షేత్రం ఇదియొక్కటియే. పుండరీకమహర్షి తామర పుష్పములతో స్వామిని అర్చించాలని వెళ్ళిన సమయంలో స్వామి ఒక వృద్ద బ్రాహ్మణుని రూపముతో వచ్చి ఆకలిగానుంది, ఆహారం కావాలని అడిగాడు. అంతట పుండరీకుడు ఆహారం తీసికొని వచ్చుటకు వెళ్ళాగా, ఇంతలో స్వామి ఆ తామరపుష్పాలను అలంకరించుకొని పుండరీకమహర్షి తలచిన రూపముతో శయనించాడు. మహర్షి తిరిగివచ్చి స్వామిని సేవించి ఆశ్చర్యపడి వారిని స్థలశయనర్ అని పిలిచినట్లు కథనం.   

ఆ విధముగా స్వామికి స్థలశయనర్ అనే పేరు వచ్చింది. ఈక్షేత్రానగల జ్ఞానపిరాన్ (వరాహస్వామి) సన్నిధి ఉంది. ఇచ్చట స్వామి శరీరంలో తాయార్లు కుడివైపున ఉండుటచే ఈసన్నిధికి వలనెంజై (కుడి హృదయం) అనిపేరు.ఇది అతిమనోహరమైన శిల్పసంపదతో అలరారుతున్న క్షేత్రం. తిరుమంగై ఆళ్వారు ఈక్షేత్రస్వామిని కీర్తించుచుండ తిన్ఱనూర్ భక్తవత్సలస్వామి ప్రత్యక్షం అయినందున భక్తవత్సలస్వామి ఇక్కడి నుండి మంగళాశాసనము చేసారని కథనాలు వివరిస్తున్నాయి.  
## ఆలయ నిర్మాణ శైలి
ఈ ఆలయంలో 15-16వ శతాబ్దంలో ఏడు అంచెల రాజగోపురం నిర్మించబడింది. ప్రవేశద్వారం వద్ద గ్రానైట్ పునాది శిల్పాలతో నిండి ఉంది. ఆలయం లోపల రెండు ఆవరణలు ఉన్నాయి, గర్భగుడి ప్రధాన ద్వారానికి అక్షాంశంగా ఉంది. ద్వజస్తంభం, బలి పీఠం (బలిపీఠం), దీపస్తంభం (దీపాలకు బలిపీఠం), గరుడ మండపం గుండా చేరుకుంది. గర్భగుడిలో అధిష్టానం స్థలశయన పెరుమాళ్ శయన భంగిమలో ఉంది. ఈ చిత్రం ఆహ్వాహనహస్తతో ఉంది, ఇది అతనికి భక్తులను ఆకర్షిస్తుందని సూచిస్తుంది. పుండరీక మహర్షి  చిత్రం నిలబడి ఉన్న భంగిమలో కనిపిస్తుంది. నాలుగు చేతులతో ఉలగుయ్యనిన్రన్ అనే ఊరేగింపు దేవుడు గర్భగుడిలో కొలువై ఉన్నాడు. నీలమంగై తాయార్ రూపంలో పెరుమాళ్ భార్య అయిన లక్ష్మికి గర్భగుడి కుడివైపున తూర్పు ముఖంగా ఉన్న మందిరం ఉంది. గర్భగుడి చుట్టూ మొదటి ఆవరణలో ఆండాళ్, లక్ష్మీ నరసింహ, భూతత్ ఆళ్వార్, రాముడు, ఆళ్వార్ల మందిరాలు ఉన్నాయి. రాముని మందిరానికి ఎదురుగా హనుమంతుని మందిరం ఉంది. నాలుగు స్తంభాల హాలు ఉంది, ఆలయం ముందు చెక్కిన స్తంభాలతో, డోలోత్సవం (ఊయల పండుగ) కోసం రూపొందించబడింది. ఆలయం వెలుపల ఉన్న ఆలయ కొలను పుండరీక పుష్కరణి అని పిలుస్తారు. దాని మధ్యలో చిన్న స్తంభాల మండపం ఉంది.

## సాహిత్యంలో ఆలయం

శ్లో. శ్రీ మత్తార్ష్య తరజ్గిణీ తటగతే దేశేకడల్ మల్ల ఇ
   త్యాఖ్యే శ్రీ నిలమంగ నామయుతయాదేవ్యా భుజజ్గేశయ:
   భాతి శ్రీ స్థలశాయి నామకవిభు శ్శ్రీ పుండరీకేక్షిత:
   ప్రాగాస్యస్తు ఘనాకృతా కలిరిపు శ్రీ భూతచక్రస్తుత:||

## ఆలయ వివరాలు

## పండుగలు, మతపరమైన పద్ధతులు
thumb|250x250px|తిరుకడల్మలై దేవాలయ ప్రధాన ద్వారం
ఈ ఆలయం వైష్ణవ సంప్రదాయంలోని వడకలై శాఖ సంప్రదాయాలను అనుసరిస్తుంది. వైకానస ఆగమాన్ని అనుసరిస్తుంది. ఆలయ ఆచారాలు రోజుకు ఆరు సార్లు నిర్వహిస్తారు. ఉషత్కాలం ఉదయం 7 గంటలకు, కలశాంతి 8:00 గంటలకు, ఉచికలం మధ్యాహ్నం 12:00 గంటలకు, సాయరక్షాయ్ సాయంత్రం 6:00 గంటలకు, ఇరండమ్కలం రాత్రి 7:00 గంటలకు, అర్ధ జామం (రాత్రి) 10:00 గంటలకు జరుపుతారు. ప్రతి ఆచారం మూడు దశలను కలిగి ఉంటుంది: స్థలశయన పెరుమాళ్, నీలమంగై తాయార్ ఇద్దరికీ అలంగారం (అలంకరణ), నీవేతనం (ఆహార నైవేద్యం), దీప ఆరదనై (దీపాలను ఊపడం). ఆరాధన చివరి దశలో, నాగస్వరం (పైపు వాయిద్యం), తవిల్ (పెర్కషన్ వాయిద్యం) వాయిస్తారు, వేదాలలోని మతపరమైన సూచనలు (పవిత్ర గ్రంథం) పూజారులు పఠిస్తారు.ఆలయంలో ప్రతి వారం, నెలవారీ, పక్షంవారీ పూజలు జరుగుతాయి.

మాసి మఖం ఒక ముఖ్యమైన పండుగ. "ఉలగుయ్య నింద్ర పిరాన్" అని పిలువబడే ఆలయంలోని ఉత్సవ విగ్రహం, అతని భార్యలతో పాటు, వలవెండై జ్ఞానపిరాన్ లేదా ఆదివరాహ, శ్రీరాముని విగ్రహాన్ని సమీపంలోని పెదవేడు ఆలయం నుండి ఊరేగింపుగా మహాబలిపురం వద్ద సముద్ర తీరానికి తీసుకువెళ్లి, అక్కడ ప్రత్యేక పూజలు నిర్వహించబడతాయి. "తీర్థవరి" సమర్పిస్తారు. 

భూతతాళ్వార్ అవతార ఉత్సవం ఒక ముఖ్యమైన పండుగ. భూతత్ ఆళ్వార్ అవతా ఉత్సవం, భూతత్ ఆళ్వార్ జన్మదినోత్సవం ప్రతి సంవత్సరం తమిళ నెల ఐప్పాసి (అక్టోబరు - నవంబరు) సందర్భంగా జరుపుకుంటారు. ఉత్సవ రోజున ఉదయం 10 గంటలకు, ఆళ్వార్ ఉత్సవమూర్తిని పల్లకిలో నిలమంగై తాయార్ మందిరానికి, తరువాత స్తలశయన పెరుమాళ్ వద్దకు తీసుకువస్తారు. తిరుమంగై ఆళ్వార్ పెరియ తిరుమొళి పఠనం, కైతల సేవ తర్వాత, భూతత్ ఆళ్వార్‌కు ప్రత్యేక కానుకను అందించే అభ్యాసం జరుగుతుంది. భూతత్ ఆళ్వార్ మహాబలిపురం గుహ దేవాలయానికి కూడా యాత్ర చేస్తాడు. సాయంత్రం సమయంలో, ఆలయ వీధుల్లో స్థాలశయన పెరుమాళ్, భూతత్ ఆళ్వార్ ప్రధాన దేవత ఉత్సవ విగ్రహాలు తీసుకోబడతాయి.

## ఆలయ నిర్వహణ
యునెస్కో ప్రపంచ వారసత్వ ప్రదేశాలుగా ప్రకటించబడిన మహాబలిపురంలోని 32 స్మారక కట్టడాలలో ఈ ఆలయం ఒకటి, అయితే ఆర్కియాలజికల్ సర్వే ఆఫ్ ఇండియా ద్వారా నిర్వహించబడుతున్న ఇతరాల మాదిరిగా కాకుండా, ఈ ఆలయం తమిళనాడు ప్రభుత్వ  హిందూ రిలిజియస్ అండ్ ఎండోమెంట్ బోర్డ్  ద్వారా నిర్వహించబడుతుంది.

## మూలాలు

## బయటి లింకులు
* Sthalasayana Perumal website
* About Sthalasayana Perumal Temple
* DivyaDesam

వర్గం:వైష్ణవ దివ్యక్షేత్రాలు
వర్గం:తమిళనాడు పుణ్యక్షేత్రాలు
వర్గం:హిందూ దేవాలయాలు